सरकारी कॉलेजों में सेल्फ-फाइनेंस कोर्स का खर्च उठा सकती है सरकार
सरकारीकॉलेजों में सेल्फ फाइनेंस स्कीम (एसएफएस) के तहत संचालित पाठ्यक्रमों का खर्चा उठाने के लिए उच्च शिक्षा विभाग में मंथन चल रहा है। इस संबंध में एक रिपोर्ट भी तैयार है। उच्च शिक्षा मंत्री किरण माहेश्वरी ने सोमवार को विधानसभा में ये जानकारी शून्यकाल में दी। उन्होंने बताया कि चित्तौड़गढ़ के सांवलिया कन्या महाविद्यालय को स्नातकोत्तर में क्रमोन्नत करने का प्रस्ताव विभाग ने बी एफसी को भेज दिया है। उन्होंने माना कि इस महाविद्यालय में छात्राओं की अधिक संख्या है ऐसे में महाविद्यालय को क्रमोन्नत करना आवश्यक है। सरकार ने पिछले तीन साल में 55 नए कॉलेजों की शुरुआत कर विद्यार्थियों का राहत पहुंचाई है। उनमें से 27 पूर्ववर्ती सरकार के घोषणा के थे और 28 वर्तमान सरकार ने घोषित किए और उन्हें चालू भी करवाया। कोलायत में महाविद्यालय खोलने का मामला विचाराधीन है।
hin_Deva hin_Deva